La **Biblioteca de Catalunya** us convida a la taula rodona **"Tristany i Isolda a Barcelona: una parella estimada"**, el **dijous 18 de novembre**, a**dos quarts de set de la tarda**, a la **Sala de la Caritat** (carrer de l’Hospital, 56, Barcelona).

La presentació de l’acte serà a càrrec d’**Eugènia Serra**, directora de la Biblioteca de Catalunya.

Intervindran:

* **Dr. Francesc Cortès i Mir**, catedràtic de la Universitat Autònoma de Barcelona i coordinador d’estudis de Grau en Musicologia de la mateixa Universitat

* **Dra. Lourdes Soriano Robles**, professora i investigadora del Departament de Filologia Romànica de la Universitat de Barcelona i investigadora de l'Institut de Recerca en Cultures Medievals (IRCVM)

* **Dr. Antonio Contreras Martín**, secretari de l’Institut d’Estudis Medievals (UAB), investigador de la Universitat Autònoma de Barcelona i col·laborador de l’IRCVM

* **Dra. Glòria Sabaté i Marín**, doctora en Filologia Romànica i professora associada de la Universitat de Barcelona

**Tristany i Isolda** és una de les parelles més cèlebres de la cultura europea. La seva llegenda es va difondre i va circular, tant de forma autònoma com incorporada a la matèria artúrica, ja al segle XII, i va ser objecte de versions i adaptacions, que culminarien en la interpretació de Richard Wagner amb la seva òpera. A Catalunya, la història dels amants va ser coneguda en època primerenca i també va aconseguir un enorme èxit i una gran difusió durant l'Edat Mitjana, i des de finals del segle XIX fins als nostres dies ha despertat un gran interès en els cercles literaris i musicals. En aquest acte es reflexionarà sobre els orígens, l'evolució i la recepció d'aquests personatges i sobre les diverses versions de la seva història.

La Biblioteca de Catalunya conserva un fons molt divers que mostra la llegenda medieval, especialment l’obra de Wagner, de la qual es troben enregistraments sonors produïts als anys trenta i llibrets impresos durant el darrer terç del segle XIX, com a materials transmissors de l’obra en les diferents esferes socials.

L’acte tindrà lloc presencialment i en línia al canal youtube de la BC: <https://www.youtube.com/user/BibliotecaCatalunya/live>.

Per garantir el compliment de les mesures de seguret